kardosdrur/scandi-wiki huggingface dataset:
Vindmøllelav

Et vindmøllelav (udbredt, men uofficiel stavemåde: vindmøllelaug) er en sammenslutning af vindmølleejere, der hver ejer en del af et fælles vindmølleprojekt i form af en eller flere elproducerende fællesmøller.

Moderne vindmøllelaug med elproducerende vindmøller opstod i Danmark fra begyndelsen af 1980'erne. Langt tidligere fandtes også fællesejede møller, f.eks. som andelskornmøller, der i en vis grad blev opført efter ophævelsen af møllerprivilegiet i 1862. Andelsbevægelsens erfaringer, principper og idealer lå og ligger også til grund for de moderne vindmøllelaug, der typisk dannes som interessentskaber (I/S), hvor hver interessent har én stemme på generalforsamlingen uanset antallet af ejede andele. Vindmøllelaugene opstod fra 1980'erne fordi vindmøllerne på dette tidspunkt havde opnået en størrelse og pris, der gjorde fælles ejerskab fordelagtigt frem for enkeltmandsejerskab. Før 1984 var størstedelen af de nyopførte møller enkeltmandsejede. Fra 1985 til 1994 blev de fleste nyopførte møller rejst af vindmøllelaug.

Der er andre mulige selskabsformer end I/S, herunder kan anpartselskab (ApS), aktieselskab (A/S) eller andelsselskab med begrænset ansvar (a.m.b.a.) nævnes. I Danmark er de fleste vindmøllelaug organiseret som I/S, som er karakteriseret ved at interessenterne hæfter med hele deres formue, men også af at fordelagtige skatteregler. Ligningslovens § 8 P giver nemlig ejere af vindmøller og vindmølleandele mulighed for at vælge en skatteordning med et personligt bundfradrag for indtægter fra elsalget. Ordningen kaldes også den skematiske regel og giver mulighed for at årligt 3000 kr. fra elsalget ikke beskattes.

I 2012 startede danske vindmøllelav selskabet Vindstød, med det formål at få danskerne til at vælge vindenergi som produkt. Det skete gennem vindmøllelavenes andelsselskab, Vindenergi Danmark. På det tidspunkt blev en stor del af vindenergien eksporteret, da danskerne ikke aktivt valgte at købe el fra danske vindmøllelav.

Kilder 

Foreninger
Sygeplejestuderendes Landssammenslutning

Sygeplejestuderendes Landsammenslutning, i forkortet form SLS, er en studenterorganisation, der organiserer sygeplejestuderende i Danmark. SLS arbejder for de sygeplejestuderendes vilkår og for at sikre, forbedre og udvikle uddannelsen til sygeplejerske.

SLS er en del af Dansk Sygeplejeråd. Sammenslutningen består af afdelinger på stort set samtlige af landets 23 uddannelsessteder. Dertil kommer en række regionsbestyrelser og en landsbestyrelse.

SLS blev dannet i 2001 og organiserer i dag 75 procent af de sygeplejestuderende, hvilket svarer til omkring 8.300 medlemmer. Medlemmerne opfordres til at skifte til Dansk Sygeplejeråd, når de færdiggør studiet. Formanden for SLS har plads i Dansk Sygeplejeråds hovedbestyrelse, og SLS seks mandater på Dansk Sygeplejeråds kongres.

Organisation  

SLS arbejder både lokalt, regionalt og på landsplan. På de fleste af landets 23 uddannelsessteder (tidl. kendt som sygeplejeskoler) er der en afdeling af SLS.

Regionalt er SLS organiseret i fem regionsbestyrelser, der sammen med Dansk Sygeplejeråds kredse arbejder på at påvirke regionale forhold for studerende, blandt andet i mødet med professionshøjskoler, der står for selve uddannelsen, samt regioner og kommuner, der har ansvar for praktikken/den kliniske undervisning.  

På det nationale niveau koordinerer SLS’ landsbestyrelse det overordnede arbejde i organisationen. Landsbestyrelsen består af forretningsudvalget samt regionskoordinatorerne fra de fem regionsbestyrelser.  Øverste myndighed er årsmødet, der vælger forretningsudvalget. Forretningsudvalget, der består af formand, næstformand og op til fire menige medlemmer, er organisationens daglige ledelse. 

Alt i alt har SLS omkring 200 aktive medlemmer lokalt, regionalt og nationalt. 

SLS er repræsenteret i en række råd og udvalg, fx Uddannelsesministeriets nedsatte styregruppe for sygeplejerskeuddannelsen. SLS er desuden med i nationale netværk og organisationer som Fagbevægelsens Ungdom, Uddannelsesalliancen og Elev- og studenterbevægelsen samt i internationale organisationer for sygeplejestuderende. Organisationen har sekretariat i Kvæsthuset på Sankt Annæ Plads i København.

Samarbejde med Dansk Sygeplejeråd 

SLS er en del af Dansk Sygeplejeråd og har et tæt samarbejde på både det politiske og det organisatoriske område.

SLS har ifølge Dansk Sygeplejeråds love 6 pladser i Dansk Sygeplejeråds kongres. SLS' formand er desuden født medlem af Dansk Sygeplejeråds hovedbestyrelse.

Formænd og næstformænd i Sygeplejestuderendes Landssammenslutning 

* Mette Sofie Haulrich holdt barselsorlov i de sidste måneder af sin valgperiode, i den periode var Tina Petersen konstitueret formand.

** Den 24. maj 2016 overtog Morten Lendal Petersen posten som formand. SLS-Bestyrelsen konstituerede medlem af Forretningsudvalget Martin Locht Pedersen som ny næstformand.

Årene der gik

Eksterne henvisninger 

 Sygeplejestuderendes Landsammenslutnings hjemmeside 
 Dansk Sygeplejeråd 

Studerendes Landssammenslutning
Studenterorganisationer
Wujiang

Wu Jiang eller Wujiang (乌江), er en flod i Kina, og en af de største bifloder til Yangtze.

Den har sine kilder ved Weining, vest i Guizhou-provinsen, og løber ca 1.530 km øst og nordover til den møder Yangtze ved Fuling.

Floden løber gennem et barsk landskab, og har 15 større bifloder; de fleste af dem er blevet udnyttet til vandkraftværker. Floden afvandingsområde er på 80.000 km2, eller omkring 1/120 af Kinas landareal. Siden 1950 har reguleringer gjort flodens nederste 500 km farbare for skibstrafik.

Floden udgør de 40 km af «den anden kløft» af de tre slugter som nu er opstemmet af De Tre Slugters Dæmning.

Referenser 

Guizhou
Sichuans geografi
Vandløb i Kina
Blossevillekysten

Blossevillekysten er en stejl og vanskeligt tilgængelig kyststrækning mellem fjordene Scoresby Sund og Kangerlussuaq i Østgrønland.
Kysten er opkaldt efter den franske løjtnant Blosseville (1802-33), som i 1833 fra orlogsbriggen La Lilloise udfærdigede en kortskitse af kyststrækningen.

Ekstern henvisning 
 Geologisk kort over Blossevillekysten 1 
 Geologisk kort over Blossevillekysten 2 
 Geologisk kort over Blossevillekysten 3 
 Geologisk kort over Blossevillekysten 4 

Grønlands geografi
Sermersooq Kommune
Sopho Nizjaradze

Sopho Nizjaradze (georgisk: სოფო ნიჟარაძე, født 6. februar 1986) er en georgisk sanger, sangskriver og skuespiller. Hun repræsenterede Georgien ved Eurovision Song Contest 2010 i Oslo med sangen "Shine", der opnåede en niendeplads i finalen. Hun kendes også som Sofia Niharadze.

Eksterne henvisninger 
 
 

Skuespillere fra Georgien
Sangere fra Georgien
Georgiens Eurovision Song Contest-deltagere
Deltagere ved Eurovision Song Contest 2010
Personer fra Tbilisi
Alyosha

Alyosha, kunstnernavn for Olena Kutjer (født 14. maj 1986), er en ukrainsk sanger. Hun repræsenterede Ukraine ved Eurovision Song Contest 2010 i Oslo med sangen "Sweet People", der opnåede en tiendeplads.

Alyosha blev oprindeligt udtaget med sangen "To Be Free", men det kom efterfølgende frem, at denne sang havde været offentligt kendt siden 2008. Dette er ikke tilladt i konkurrencen, hvor kun nyskrevne sange må deltage. Derfor blev den erstattet af "Sweet People", som dog først blev opgivet til EBU efter deadline for indmelding af sange til finalen, hvilket kostede det ukrainske tv-selskab en bøde.

Eksterne henvisninger 
 

Sangere fra Ukraine
Personer fra Zaporizjzja
Ukraines Eurovision Song Contest-deltagere
Deltagere ved Eurovision Song Contest 2010
De Classenske Boliger

De Classenske Boliger på Frederiksberg blev opført 1866-1881 af Det Classenske Fideicommis, der var (og stadig er) en filantropisk fond. Arkitekt var stiftelsens faste arkitekt Vilhelm Tvede. Det var "sunde arbejderboliger", der strakte sig fra Godthåbsvej til det nuværende Nyelandsvej, og mod Langelandsvej og Yrsavej. Fideikommiset havde købt ca. 6 tdr. land fra justitsråd Nyelands ejendom Sindshvile. Det blev en hel bydel. Der blev oprettet 4 rækker af lejligheder i 2 etager, og lejlighederne var små. Det blev til 24 langhuse i gule mursten med boliger for 378 familier. Lejlighedstyperne var 1-, 1½- og 2-værelses lejligheder – alle med eget køkken ca. 4 kvm. og ca. 12-15 kvm. store værelser. Der var intet toilet, og rent vand skulle man selv hente, og det beskidte vand skulle man også selv bære ud. Det udviklede sig til en ”rotterede”.

Toiletterne var anbragt to og to i små bygninger ved husenes gavle, hvilket gav fire klosetter til 16 lejligheder. Hvert hus fik tildelt en lille havelod. På en central plads midt i byggeriet anlagdes et stort fælleshus, kedelrum og vaskeri samt forskellige butikker, hvor beboerne kunne købe daglige fornødenheder. Desuden fandtes der et børneasyl. I 1880 blev en kirke – Classerkirken – tilføjet til bebyggelsen. Den blev nedrevet i 1911 og erstattet af Godthaabskirken.

I 1867 kunne de første lejere flytte ind i boligerne, der havde lave huslejer. I 1880 boede der 1.288 personer i bebyggelsen voksende til 1.655 i 1895. Men i tidens løb blev det et rent fattigkvarter. I 1906 var 40% af husstandene i De classenske Boliger "uden mandligt familieoverhoved". Efterhånden blev bebyggelsen en torn i øjet på Frederiksberg Kommune, som i 1909 opkøbte stedet til nedrivning. Samtidig med salget reserverede Fideikommiset 75.000 kr. til opførelse af en ny kirke, Godthaabskirken, på en grund, skænket af proprietær, exam.juris. H.I. Nyeland.

Nedrivningen kom dog til at tage mange år pga. boligmangelen under 1. verdenskrig, og den sidste nedrivning skete i 1959. På stedet blev Frederiksberg Svømmehal indviet i 1934 og bebyggelsen Godthåbs Have bygget (1941-45). Nu hedder stedet Aksel Møllers Have.

En del af materialerne fra nedrivningen blev genbrugt af arkitekt Sigurd Tanggaard til at bygge 48 længehuse på Einar-Jensens Vænge ved Finsensvej. Disse huse blev revet ned i 2005.

De Classenske Boliger blev i sin tid opført i det vi i dag kalder Svømmehalskvarteret. Fra at være en ”rotterede” har stedet nu udviklet sig til et mondænt område med cafeer og metrostation Aksel Møllers Have Station.

Eksterne henvisninger 
 Godthåbskirkens historie, De Classenske Boliger 
 De Classenske Boliger 
 Svømmehalskvarteret.

Forsvundne bygninger, konstruktioner og anlæg i Frederiksberg Kommune
Etableret i 1866
Boliger
Stiftelser på Frederiksberg
Ophørt i 1959
Vilhelm Tvede
Bydistrikt

Et bydistrikt er en overordnet betegnelse for et distrikt i en storby. Bydistrikter har færre magtbeføjelser og mindre selvstyre end kommuner og byer men flere end bydele, men deres præcise betydning er forskellig fra land til land. Begrebet benyttes i lande som Tyskland, Kina og Japan. I eksempelvis Japan er Tokyos storbystyre inddelt i 23 specielle bydistrikter (ku). I nogle tilfælde har bydistrikt en lignende betydning som borough eller ward.

I Danmark benyttes begrebet ikke, i stedet benyttes administrativ bydel, men administrative bydele har langt færre magtbeføjelser end bydistrikter.

Se også
Landdistrikt
Eurovision Song Contest 2012

Eurovision Song Contest 2012 var den 57. Eurovision Song Contest og blev afholdt i Aserbajdsjan efter at Ell & Nikki vandt for Aserbajdsjan i Eurovision Song Contest 2011.

Den første semifinale blev afholdt 22. maj og den anden 24. maj 2012, mens finalen fandt sted lørdag den 26. maj 2012. Ti lande fra hver semifinale kvalificerede sig til finalen, hvor også de fem faste deltagere, Frankrig, Tyskland, Italien, Spanien og Storbritannien, samt værtslandet Aserbajdsjan automatisk deltog.

Sverige vandt konkurrencen med 372 point dog dermed vandt en jordskærds sejrer over Rusland som blev 2 med 259 point. Serbien blev 3. med 214 point og Aserbajdsjan og Albanien rundet af i top 5 Sverige slog dog ikke Alexander Rybak's rekord fra 2009 som var med 387 point men de slog rekorden med flest 12 point hele 18 gange.

Deltagerlande

1. semifinale 

de ti lande blev råbt op i en vilkårlig rækkefølge:

2. semifinale 

de ti lande blev råbt op i en vilkårlig rækkefølge:

Finale

Resultat af finalen

Udmeldte lande

Kommentatorer 
De fleste lande vil sende kommentatorer til Baku eller vil kommentere fra deres eget land, for at tilføje indsigt til deltagerne, og om nødvendigt, give stemmeret oplysninger.
 Australien – Julia Zemiro og Sam Pang
 Østrig – Andi Knoll og Stermann og Grissemann
 Aserbajdsjan – Konul Arifgizi
 Hviderusland – Denis Kuryan
 Belgien – hollandsk : André Vermeulen og Peter Van de Veire og fransk : Jean-Pierre Hautier og Jean-Louis LaHaye
 Bosnien og Hercegovina – Dejan Kukrić
 Kroatien – Dusko Ćurlić
 Cypern – Melina Karageorgiou
 Danmark – Ole Tøpholm
 Estland – Marko Reikop
 Finland – Finsk : Tarja Närhi, Svensk : Eva Frantz og Johan Lindroos og Sanna Kojo og Jorma Hietamän
 Frankrig – Audrey Chauveau og Bruno Berberes samt Cyril Féraud og Mireille Dumas
 Tyskland – Peter Urban og Thomas Mohr
 Grækenland – Maria Kozakou
 Ungarn – Gábor Gundel Takacs
 Irland – Marty Whelan
 Italien – Federica Gentil, Filippo Solibello og Marco Ardemagni

Den danske fagjury 
 Bryan Rice
 Birthe Kjær
 Laust Sonne
 Kenneth Bager
 Aya

Referencer

Kilder 
 Officiel hjemmeside 
 Den danske Fagjury på dr.dk 

2012
Musik i 2012
Satellite

"Satellite" er en sang, sunget af tyskeren Lena Meyer-Landrut, skrevet af amerikanske Julie Frost og danske John Gordon, og fremført på engelsk. "Satellite" blev med 246 points den vindende sang ved Eurovision Song Contest 2010. Med sejren fik Tyskland retten til at afholde Eurovision Song Contest 2011, der blev afholdt i Düsseldorf i maj 2011.

Referencer 

Sange fra Tyskland
Sange fra Eurovision Song Contest 2010
Vindersange fra Eurovision Song Contest
Nummer-et hits i Danmark
Eurovision Song Contest-sange fra Tyskland
Lena Meyer-Landrut
X-Ray

X-Ray er en energidrik produceret af den danske virksomhed Harboe

I Danmark sælges X-Ray i 33 cl og 50 cl dåser, mens den i eksportmarkeder som Sverige og Tyskland også sælges i 50 cl PET-flasker. Alle varianter af X-Ray har et koffeinindhold på 16 mg/100 ml

X-Ray sælges også i en sukkerfri variant, ligesom der tidligere har eksisteret smagsvarianter som X-Ray Cola og X-Ray Juicy, samt en alkopopvariant X-Ray Fire, der indeholdt 5.4% alkohol.

Energidrikke og andre koffeinholdige drikke iblandet alkohol har senere vist sig at udgøre en øget sundhedsrisiko, og derfor er det i dag forbudt at sælge energidrikke med alkohol flere steder. Blandt andet i flere stater i USA.

X-Ray er efterfølgeren til energidrikken Hustler Energizer der tidligere blev solgt og markedsført sideløbende med X-Ray, men som i dag ikke længere eksisterer på markedet.

Referencer 

Energidrikke
Erna Hrönn Ólafsdóttir

Erna Hrönn Ólafsdóttir er en sangerinde fra Island. Hun har været bag-vokalist til Eurovision Song Contest 2008 for Euroband og i 2009 for Jóhanna Guðrún Jónsdóttir og i 2010 for Hera Björk sammen med sin søster,Heiða Òlafsdottir.

Sangere fra Island
Ikkatseq

Ikkatseq (gammel grønlandsk stavelse: Íkáteĸ) er en nu nedlagt bygd ca. 14 km vest for Tasiilaq i Østgrønland. 
Ikkatteq ligger på en ø øst for indsejlingen til Sermilik-fjorden. Lige mod øst ligger den større ø Immikkeerteq, som adskiller Ikkatteq fra den meget større Ammassalik Ø. Den sidste indbygger forlod bygden i 2005, tilbage er 6-7 huse og en kirke. 

Der var en fast bosættelse i Ikkatteq fra omkring 1914. I 1930 boede der 25 personer i Ikkatteq. I 1937 blev der bygget en bygning med et kapel og en skolestue til 11 børn. Samme år åbnede en butik for at imødekomme de basale behov hos den isolerede øs 40 indbyggere. På grund af dens afsides beliggenhed og vanskelige adgang faldt befolkningen, indtil der gradvist ikke var nogen tilbage.  Nogle af bygningerne bruges nu af jægere eller rejsende, der søger ly for det hårde vejr.

Ikkatteq skal ikke forveksles med Ikateq, en forladt flyveplads nær Tasiilaq, hvor man under 2. verdenskrig byggede den amerikansk luftbase Bluie East Two.

Eksterne henvisninger
Fotos fra Ikkatteq

Tidligere bosættelser på Grønland
Sermersooq Kommune
Jessy Matador

Jessy Kimbangi, bedre kendt under sit kunstnernavn Jessy Matador (født 27. oktober 1982) er en sanger fra den Demokratiske Republik Congo. Han er bosat i Frankrig.

Den 19. februar 2010 meldte France Télévisions at Jessy Matador ville repræsentere Frankrig ved Eurovision Song Contest 2010, som der blev afholdt den 29. maj i Oslo. Han optrådte med sangen Allez Ola Olé. Sangen fik 82 points og opnåede en 12.-plads.

Eksterne henvisninger 
 

Sangere fra Demokratiske Republik Congo
Sangere fra Frankrig
Frankrigs Eurovision Song Contest-deltagere
Deltagere ved Eurovision Song Contest 2010
Aften

Aften er tidsrummet mellem eftermiddag og nat. Den Danske Ordbog betegner tidsrummet mellem kl. ca. 18 og kl. ca. 24 som aften. Herefter er det nat. For det meste betegnes tidrummet omkring skumringen som aftenen.

På grund af de skiftende årstider, varierer tidspunktet for solnedgangen. Dette kan have en indvirkning på folks opfattelse af hvornår skellet mellem eftermiddag, aften og nat ligger.

Referencer

Eksterne henvisninger 

Tid
Anshun

Anshun (安顺; pinyin: Ānshùn) er en by på præfekturniveau i provinsen Guizhou i det sydlige Kina. Befolkningen innen prefekturgrensene anslås (2004) til 283.000.

Anshun var en blomstrende by i opiumhandelens dage i 1800-tallet. Den er i dag et vigtigt handelscenter. I dette område produceres grøn te, stål og maskinvarer. Byen har også levnedsmiddelindustri. Den er kendt for sin produktion af sakse og for sine læderprodukter.

Administrative enheder 
Anshun består af et bydistrikt, to amter og tre autonome amter:

 Bydistriktet Xixiu – 西秀区 Xīxiù Qū ;
 Amtet Pingba – 平坝县 Píngbà Xiàn ;
 Amtet Puding – 普定县 Pǔdìng Xiàn ;
 De autonome amt Guanling for buyei- og miaofolkene – 关岭布依族苗族自治县 Guānlǐng bùyīzú miáozú Zìzhìxiàn ;
 De autonome amt Zhenning for buyei- og miaofolkene – 镇宁布依族苗族自治县 Zhènníng bùyīzú miáozú Zìzhìxiàn ;
 De autonome amt Ziyun for miao- og buyeifolkene – 紫云苗族布依族自治县 Zǐyún miáozú bùyīzú Zìzhìxiàn.

Trafik 
Kinas rigsvej 320 går gennem området. Den begynder i Shanghai og løber mod sydvest til grænsen mellem provinsen Yunnan og Burma. Undervejs passerer den blandt andet Hangzhou, Nanchang, Guiyang, Kunming og Dali.

Bypræfekturer i Guizhou
Arbejdsskade

En arbejdsskade kan være: 
en arbejdsulykke eller
en erhvervssygdom

Regler i Danmark 

En arbejdsulykke er en fysisk eller psykisk personskade, som sker efter en hændelse eller påvirkning. Hændelsen eller påvirkningen skal være pludselig eller vare højst fem dage. 

En erhvervssygdom er en sygdom, som skyldes påvirkninger på arbejdet eller de forhold, som arbejdet er foregået under. Sygdommen skal være kendt i den medicinske forskning.

Arbejdsskadestyrelsen vurderer ud fra arbejdsskadeloven, om der er tale om en arbejdsskade. 
For at skaden kan anerkendes som en arbejdsskade, skal skaden være sket, mens en person arbejdede for en arbejdsgiver i Danmark. En eventuel erstatning bliver udbetalt af arbejdsgivers forsikringsselskab.

Arbejdsskadeloven 
Arbejdsskadeloven skal sikre, at personer, der er kommet til skade (eller deres efterladte), kan få en erstatning eller godtgørelse. Der skal være en sammenhæng mellem skaden og arbejdet. Det vil sige, at skaden skal være sket på grund af arbejdet, eller de forhold som arbejdet foregår under.

Som udgangspunkt dækker arbejdsskadeloven personer, der arbejder i Danmark eller på danske skibe, og selvstændige erhvervsdrivende, der er forsikret. Arbejdsskadestyrelsen vurderer ud fra arbejdsskadeloven, om en skade eller sygdom kan anerkendes som en arbejdsskade.

Noter

Eksterne henvisninger 
Arbejdsskadestyrelsens side "Hvad er en arbejdsskade?" 

Arbejdsmiljø
Fysiksløjd

Fysiksløjd er den del af sløjd, hvor der fremstilles små apparater til fysikundervisning. Fysiksløjd havde sin storhedstid i første halvdel af 1900-tallet.

Fysiksløjden udgik fra Dansk Sløjdlærerskole i København, hvor den modelrække, der hed Fysikserien, kan føres tilbage til 1887. De første egentlige kurser blev dog først afholdt i 1912. Fysiksløjd gjorde brug af en kombination af træsløjd og metalsløjd og selvfølgelig andre formålstjenlige materialer. Denne bølge af selvfremstillede fysikapparater afspejler en tid, hvor både fysik og sløjd var relativt nye fag, og fysikapparater var en mangelvare, samtidig med at mange fysiklærere også var sløjdlærere. Det gælder fx Anders Thorup, der var lærer på Horsens Statsskole, og som udgav bøgerne Fysik og Sløjd, I. Strømelektricitet (1916, ²1928) og Fysiksløjd, II. Vandkraft og Vindkraft (1934).

Fysiksløjden var det første område, hvor metal indgik som materiale på Dansk Sløjdlærerskole, og fysiksløjd betragtes derfor som metalsløjdens begyndelse.

Sløjdfysik  
Betegnelsen sløjdfysik blev anvendt om fremstillingen af fysikapparater i fysiktimerne, altså egentlig det samme som den fysiksløjd, der fandt sted i sløjdtimerne. I 1920'erne drev fysiklærer Arild S. Ebbe sløjdfysik på Nyboder Skole i København; eleverne fik forståelse for fysikfænomener ved at fremstille apparater af materialer hovedsagelig fra brokkassen. Senere blev Fysiklærerforeningens formand Edvard Runge den drivende kraft inden for sløjdfysik.

Henvisninger 
 Meddelelser fra Dansk Sløjdlærerforening, årgang 1912, p. 1 ff.
 Fysiksløjd / Metalsløjd - Udstilling i 1938 
 Fysiksløjd på Horsens Statsskole 
 Anders Thorup, Horsens Statsskole 
 Sløjdfysik i: Uddrag af foreningens historie 1919 til 1963 (Danmarks Fysik- og Kemilærerforenings tidsskrift Fysik·Kemi 5 / 1988, side 10).

Sløjd
Sløjd
Hola Ghost

Hola Ghost er et dansk psychobilly og surf band fra København, der startede ud i 2005 efter Peter Sandorff havde forladt psychobillybandet Nekromantix. Bandet betegner selv deres stil som "Psychotic Flamencore".

Hola Ghost består af guitarist Peter Sandorff aka "Hola Pete" og "Pete 1" (tidl. i bl.a. Nekromantix og Mad Sin) og el-bassist Jeppe B. Jessen (tidl. i bl.a. Schwarzwald Library) samt den energiske og solo-glade trommeslager "Ghost 707" – en vintage Roland TR-707 trommemaskine fra 1980'erne. 

Ved liveoptrædener er flere af Hola Ghost medlemmerne (bortset fra Ghost 707) nogle gange iklædt Sombrero's, Mariachi jakker, patronbælter og bandanas og påmalede mexicanske dødsmasker.

Ved en koncert den 2.6.2012 var Ghost 707 erstattet af Peters bror Kristian Sandorff (ex-Nekromantix trommeslager) også kaldet "Ghost Brother" eller "Ghost Kid".

Hola Ghost har indspillet en kraftig fortolket version af nummeret "Django" til en Rancid Tribute plade.

Hola Ghost turnerer aktivt i både Danmark og udlandet.

Diskografi 
 Cannibal Flesh Riot! (2007)
 The Man They Couldn't Hang (2009)
 Chupacabra (EP - 2014)
 Hate & Fight (EP - 2018)
 Desuden med på diverse combilatations

Eksterne henvisninger 
 Hola Ghost på Facebook
 Hola Ghost på MySpace
 https://www.youtube.com/watch?v=Rmn528oNHI0

Rockgrupper fra Danmark
Etableret i 2005